ડેન્ગ્યુ અને મેલેરિયા એમ બંને રોગજન્ય જીવાણુઓથી થતાં રોગ હોવા છતાં અનેક રીતે અલગ છે. જ્યારે ડેન્ગ્યુનો પ્રસાર ડેન્ગ્યુનાં વાઇરસ ધરાવતાં એડીસ એજીપ્તી મચ્છર કરડવાથી થાય છે, ત્યારે મેલેરિયાનો પ્રસાર પ્લાઝમોડિયમ પેરેસાઇટ ધરાવતા માદા એનોફીલીસ મચ્છરનાં કારણે થાય છે. જ્યારે ડેન્ગ્યુનાં ચિહ્નો 4થી 5 દિવસ પછી દેખાય છે, ત્યારે મેલેરિયાનાં ચિહ્નો 10થી 15 દિવસમાં દેખાય છે. વળી બંને રોગમાં તાવની પેટર્નમાં પણ ફેરફાર જોઈ શકાય છે. જ્યારે ડેન્ગ્યુનો તાવ એકાએક વધારે તાવ સાથે શરૂ થાય છે, જે માથાનો અતિશય દુઃખાવો તથા સ્નાયુ અને સાંધાનો દુઃખાવો, આંખની પાછળ દુઃખાવા સાથે લાંબા સમય સુધી જળવાઈ રહે છે; ત્યારે મેલેરિયાનો તાવ ઊંચો હોય છે અને ઠંડી તથા ધ્રુજારી સાથે નિયમિત સમયાંતરે આવે છે અને પરસેવા સાથે 3થી 5 કલાક સુધી રહે છે.